Diari Oficial de la Generalitat Valenciana


Sumari del DOGV 9460, del 31-10-2022 (2022/9800)

RESOLUCIÓ de 17 d'octubre de 2022, de la directora general de Personal Docent, per la qual, en execució de sentència judicial, inclou un aspirant en la llista de persones seleccionades en el procediment selectiu per a ingrés a cossos docents, convocat per l'Ordre 7/2019, de 28 de febrer, de la Consellería d'Educació, Investigació, Cultura i Esport.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9460

Data del DOGV
:   31-10-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/9800


Data del document
:   17-10-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 17 d'octubre de 2022, de la directora general de Personal Docent, per la qual, en execució de sentència judicial, inclou un aspirant en la llista de persones seleccionades en el procediment selectiu per a ingrés a cossos docents, convocat per l'Ordre 7/2019, de 28 de febrer, de la Consellería d'Educació, Investigació, Cultura i Esport.  
 [2022/9800]  
Per mitjà de l'Ordre 7/2019, de 28 de febrer, de la Conselleria d'Educació, Investigació, Cultura i Esport (DOGV 8498), es va convocar un procediment selectiu d'ingrés i procediment per a l'adquisició de noves especialitats en els cossos docents de professors d'Ensenyament Secundari, professors d'escoles oficials d'idiomes, professors de Música i Arts Escèniques, professors d'Arts Plàstiques i Disseny, i professors tècnics de Formació Professional, en el qual va participar Salvador Martí Lloret, pel cos de professors d'Ensenyament Secundari, davant el tribunal A1 de l'especialitat d'Economia.  
El senyor Martí Lloret no va ser seleccionat i va interposar un recurs d'alçada contra la baremació definitiva de mèrits davant la Direcció General de Personal Docent, i contra la seua desestimació, un recurs contenciós administratiu davant el Tribunal Superior de Justícia de la Comunitat Valenciana, el qual va dictar la Sentència núm. 448/2022, de data 13 de juny de 2022, en la decisió de la qual afirma:  
«I. S'estima parcialment el recurs contenciós administratiu 170/2020 interposat per Salvador Martí Lloret, contra la desestimació per silenci administratiu del recurs d'alçada contra la valoració definitiva del barem de mèrits, després desestimat per resolució expressa de 3 de juliol de 2020, de la directora general de Centres i Personal Docent, en l'especialitat d'Economia, en el marc del procediment convocat per l'Ordre 7/2019, de 28 de febrer, que es revoca en la part referida a la no valoració del Màster d'Economia Bancaria en l'apartat 3.2.1) de l'annex del barem.  
II. Es reconeix al recurrent el dret que es valore el Màster d'Economia en l'apartat 3.2.1) de l'annex 1 de l'Ordre 7/19, de 28 de febrer, de la Conselleria d'Educació, Cultura i Esport, amb els efectes que puguen derivar-se'n.»  
Aplicant la puntuació reconeguda judicialment en l'apartat 3.2.1) del barem de mèrits i feta la ponderació prevista en la base 9 de la convocatòria, el senyor Martí Lloret obté una puntuació global de 5,6119 punts, amb la qual cosa resulta com a aspirant seleccionat del seu tribunal.  
En virtut del que s'ha exposat, resolc:  
  
Primer  
En execució de la Sentència núm. 448/2022, del Tribunal Superior de Justícia de la Comunitat Valenciana, modificar la llista de persones aspirants que han superat les proves selectives convocades per l'esmentada Ordre 7/2019, en el sentit d'incloure-hi Salvador Martí Lloret en el cos docent de professors d'Ensenyament Secundari, per l'especialitat d'Economia, amb una nota final de 5,6119 punts.  
  
  
Segon  
D'acord amb la base 12 de la convocatòria, la realització de la fase de pràctiques forma part del procés selectiu i té una duració d'un curs escolar, per la qual cosa és procedent nomenar Salvador Martí Lloret com a funcionari en pràctiques del cos de professors d'Ensenyament Secundari, per l'especialitat d'Economia, per a dur-les a terme durant aquest curs 2022-2023, en els termes regulats per als aspirants seleccionats en procediment selectiu convocat per Ordre 7/2019 en la Resolució de 12 de setembre de 2019, de la Direcció General de Personal Docent (DOGV 8636).  
Aquest nomenament quedarà condicionat al compliment per l'aspirant dels requisits exigits en la base 2 de la convocatòria, la qual cosa es verificarà mitjançant l'examen de la documentació que estableix la base 10 d'aquesta.  
  
Tercer  
Atés que el senyor Martí Lloret està prestant serveis com a funcionari interí en el mateix cos i especialitat, és procedent convertir el seu nomenament com a funcionari interí en un nomenament com a funcionari en pràctiques, d'acord amb el que disposa l'article 50 de la Llei 39/2015, d'1 d'octubre, del procediment administratiu comú, amb efectes econòmics i administratius de data d'1 de setembre de 2022, a l'efecte de completar el període de pràctiques en aquest curs.  
  
Així mateix, com que per al seu nomenament com a funcionari interí va aportar la documentació que li va ser requerida, a l'efecte de no haver de aportar-la de nou, com assenyala l'article 28 de la Llei 39/2015, d'1 d'octubre, del procediment administratiu comú, es revisarà aquesta per al seu nomenament com a funcionari en pràctiques, i haurà d'aportar només la documentació que se li poguera demanar en el cas que fora necessari.  
  
Contra aquesta resolució, les parts legitimades podran promoure un incident d'execució de sentència davant el Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 17 d'octubre de 2022.- La directora general de Personal Docent: M. Ángeles Herranz Ábalos.